Tuntud Eesti kergejõustiklane Viktor Palango suri Kalifornias 6. jaanuaril 93. eluaastal. Mälestusteenistus toimus Los Angelese Eesti Majas eile.
Viktor Palango sündis Pärnus 30. juulil 1917, kuulus Pärnu «Kalevi» ning Pärnu «Tervise» ridadesse, kirjutab Eesti Kergejõustikuliidu kodulehekülg.
Aastatel 1942 - 1944 tuli ta kümnel korral Eesti meistriks: kolmel korral 110 m tõkkejooksus, kolmel korral kõrgus-, kolmel korral kolmik- ning ühel korral kaugushüppes.
Viktor Palango põgenes 1944. aastal Rootsi ning 1949. aastal sealt edasi Iirimaale. 1951. aastal USAsse jõudnud Palango elas ja töötas Los Angeleses, harrastas sporti ning oli aktiivne eesti kogukonna liige.
Toimetas Madis Kalvet
Suri kümnekordne Eesti kergejõustikumeister PM